**สรุปรายงานการประชุมคณะอนุกรรมการพัฒนาวิชาการ**

**ครั้งที่ 2/2555**

**วันศุกร์ที่ 16 มีนาคม 2555**

1. เรื่องงานประชุม clinical correlation และการทำเกณฑ์มาตรฐานฯ: เนื้อหาหลักก็เกี่ยวข้องกับการจัดงาน จำนวนผู้เข้าร่วมงาน โดยขอให้แต่ละสถาบันส่งรายชื่อมาด่วนถ้าเป็นไปได้ภายในสัปดาห์หน้า และแบ่งหน้าที่ความรับผิดชอบของคณะทำงานในชุดอนุกรรมการพัฒนาวิชาการ
2. การจัดทำคู่มือเทคนิคการแพทย์: จะมีการทำแนวปฏิบัติที่ดี (good practices) ซึ่งจะเป็นแนวทางในการปฏิบัติ (guideline) ซึ่งเป็นเรื่องที่สภาฯ คัดเลือกมาเนื่องจากเป็นเรื่องที่มีผลกระทบต่อวิชาชีพในทางกฎหมาย 2 เรื่องคือ anti-HIV testing และ blood bank โดยที่ประชุมได้พูดถึงความพร้อมในการจัดงาน การเชิญผู้ทรงคุณวุฒิจากสถาบัน ผู้ประกอบวิชาชีพ และ ผู้แทนคณะอนุกรรมการมาร่วมกันจัดทำ โดยมีกรอบเวลาทำงาน พ.ค 55 ถึง ต.ค. 55
3. เรื่อง CMTE: เนื่องจากสภาฯ ได้ร่างข้อบังคับเกี่ยวกับการเก็บคะแนนการศึกษาต่อเนื่องทางเทคนิคการแพทย์ ซึ่งจะมีผลบังคับใช้ทางกฏหมายน่าจะเป็นปีหน้า แต่จะเริ่มเก็บคะแนนนับหนึ่งใหม่ทุกคนเพื่อต่ออายุใบประกอบวิชาชีพเมื่อ พรบ.นี้ออกมา อย่างไรก็ตามในช่วงนี้ให้สถาบันต่างๆ ได้ลองใช้ระบบการเก็บคะแนนไปก่อน โดยหากสถาบันมีการจัดงานประชุมขึ้นต้องทำเรื่องขอคะแนนจาก CMTE (งาน 15 ปี เทคนิคการแพทย์ มวล. อาจลองส่งเข้าระบบเพื่อขอคะแนนได้) แต่จากการสอบถามพบว่า server ของระบบมักมีปัญหาไม่สามารถ access ได้ อย่างไรก็ตามหากอาจารย์ผู้รับผิดชอบโครงการไม่สามารถเข้าระบบได้อาจสอบถามคุณสมบูรณ์ หนูไข่ ซึ่งดิฉันจะประสานให้อีกทีคะ (จะส่งเมล์ให้อาจารย์ทุกท่านอีกครั้งคะเกี่ยวกับ CMTE)
4. เรื่องที่ทางสภาฯ ให้เรามาช่วยปรับและหากมีข้อเสนอแนะอะไรที่เขียนและยังไม่ชัดเจนเกี่ยวกับเล่มการรับรองหลักสูตรและสถาบันฯ ซึ่งมีเพียงสองสถาบันที่ส่งข้อเสนอแนะและสิ่งที่แก้ไขมาคือ มวล. และ ม.นเรศวร อย่างไรก็ตาม ทางสภาฯ ก็จะเปิดโอกาสให้มหาวิทยาลัยอื่นๆ ได้ส่งข้อเสนอแนะมาเพิ่มเติม แล้วคงจะมีการปรับใหญ่อีกครั้ง โดยต้องนำเรื่องเข้าสภาใหญ่ก่อน ส่วนหลักสูตรที่ขอส่งมารับรองช่วงนี้ก็ยังคงใช้เกณฑ์เดิมไปก่อน